《疏山寺次白文林韵三首 其三》
宋代·孙觌

黄花翠竹小丛林，卧听南山白石音。蚁斗已空遗垤在，蜗跧终恋故庐深。

掀髯一笑追前谬，礼足同参看此心。且向疏山结香火，人生莫受二毛侵。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。